මෙම පෙත්සම් වල වගඋත්තරකරුවන් ලෙස ශ්‍රී ලංකා මහ බැංකුවේ මුදල් මණ්ඩලය, ශ්‍රී ලංකා මහ බැංකුවේ අධිපතිවරයා, මුදල් අමාත්‍ය බැසිල් රාජපක්ෂ, මුදල් අමාත්‍යාංශයේ ලේකම් එස්.ආර්. ආටිගල සහ ජනාධිපති ලේකම් ඇතුලු පාර්ශව කිහිපයක් නම් කර තිබෙනවා.දේශීය ව්‍යාපාර සුරැකීමේ සභාව සහ සිටුවර ජයබර ව්‍යාපාරික සංවිධානය විසින් ගොනු කරන ලද මෙම රිට් පෙත්සම සලකා බැලූණේ සෝභිත රාජකරුණා සහ ධම්මික ගනේපොළ යන අභියාචනාධිකරණ විනිසුරු මඩුල්ල හමුවේයි.පෙත්සම්කරුවන් වෙනුවෙන් පෙනී සිටි ජනාධිපති නීතිඥ උදිත ඉගලහේවා අධිකරණය හමුවේ කරුණු දක්වමින් පාස්කු ප්‍රහාරය සහ කොරෝන වසංගතය හමුවේ පීඩාවට පත් සුළු හා මධ්‍ය පරිමාණ ව්‍යාපාරිකයන් වෙනුවෙන් අවස්ථා ගණනාවකදී ශ්‍රී ලංකා මහ බැංකුව විසින් බැංකු හා මූල්‍ය ආයතන වෙත චක්‍රලේඛ නිකුත් කර ඇති බව කියා සිටියා.එහෙත් පෞද්ගලික බැංකු හා මූල්‍ය ආයතන විසින් හිතාමතාම මෙම චක්‍රලේඛ පැහැර හැර ඇති බවත් මේ නිසා සුළු හා මධ්‍ය පරිමාණ ව්‍යාපාරිකයින් දැඩි ලෙස අගතියට පත්ව ඇති බවත් ඔහු ප්‍රකාශ කළා.